b'\n_START_ARTICLE_\nLaikkukentt\xc3\xa4mittari\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nV\xc3\xa4ritykselt\xc3\xa4\xc3\xa4n hieman vaihteleva, harmaans\xc3\xa4vyinen perhonen. Siipien pohjav\xc3\xa4ri on valkoinen, mutta s\xc3\xa4vy vaihtelee puhtaanvalkoisesta kellert\xc3\xa4v\xc3\xa4\xc3\xa4n ja vaaleanharmaaseen. Etusiiven tyvisarka on tummanharmaa ja keskisaran tummanharmaa vy\xc3\xb6 ulottuu siiven etureunasta likimain siiven puoliv\xc3\xa4liin. Lis\xc3\xa4ksi siiven etureunassa on tumma laikku l\xc3\xa4hell\xc3\xa4 k\xc3\xa4rke\xc3\xa4. Takasiivet ovat vaaleat, yleens\xc3\xa4 ulosp\xc3\xa4in harmaantuvat. Molempien siipien ulkoreunassa on ohut, katkonainen, musta viiru. Siipiv\xc3\xa4li 23\xe2\x80\x9328 mm.\n_START_SECTION_\nLevinneisyys ja lentoaika\n_START_PARAGRAPH_\nLaikkukentt\xc3\xa4mittaria tavataan L\xc3\xa4nsi-Euroopasta Ven\xc3\xa4j\xc3\xa4n poikki Japaniin. Suomessa lajia tavataan koko maassa. Perhoset lent\xc3\xa4v\xc3\xa4t kahtena sukupolvena toukokuusta hein\xc3\xa4kuuhun ja hein\xc3\xa4kuusta syyskuuhun.\n_START_SECTION_\nElinymp\xc3\xa4rist\xc3\xb6 ja elintavat\n_START_PARAGRAPH_\nLaikkukentt\xc3\xa4mittaria tavataan jokseenkin kaikissa ymp\xc3\xa4rist\xc3\xb6iss\xc3\xa4. Perhoset ovat aktiivisia h\xc3\xa4m\xc3\xa4r\xc3\xa4n laskeuduttua ja tulevat valolle. Kotelo talvehtii ohuen seitin suojaamana l\xc3\xa4hell\xc3\xa4 maanpintaa.\n_START_SECTION_\nRavintokasvi\n_START_PARAGRAPH_\nToukka sy\xc3\xb6 monia ristikukkaiskasveja, puutarhoissa ne voivat olla kaalien (Brassica) tuholaisia.'